Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel aikoo saavuttaa sotatavoitteensa, -
vaikka kansainvälinen paine kasvaa.
Gazan sota jatkuu. Samaan aikaan -
vihollisuudet ovat yltyneet myös Israelin pohjoisrintamalla.
Iranin kätyrit tekivät jälleen iskun USA:n joukkoja vastaan Syyriassa.
Silti Yhdysvallat ei edelleenkään vastaa Iranin toistuviin aggressioihin.
Israel aikoo saavuttaa kaikki sotatavoitteensa -
kansainvälisestä painostuksesta huolimatta. Pääministeri Netanjahu -
sanoi kansalaisille pitämässään puheessa, että puolustusvoimat (IDF)-
jatkaa päättäväisesti toimiaan, kunnes Hamas on tuhottu kokonaan.
Kuukausi sitten, lokakuun 7. päivän mustana lauantaina, -
brutaaleistakin brutaalein vihollinen pakotti meidät sotaan -
ja yritti joukkoteurastaa meidät. Iskemme tätä vihollista ankarasti.
Se tuhotaan. Tuhoamme Hamasin sotilaalliset ja hallinnolliset kyvyt, -
niin että Gaza ei enää aiheuta uhkaa Israelille.
Kehotan jälleen Gazan siviiliväestöä: -
siirtykää etelään, kuten parhaillaan teettekin. Jatkakaa loppuun asti.
Me emme keskeytä toimiamme.
Toistan: Polttoainetta ei mene Gazaan eivätkä työläiset pääse Israeliin, -
eikä tulitaukoa tule, ellei panttivankeja vapauteta.
IDF on onnistunut piirittämään Gazan kaupungin, -
jota Hamas on pitänyt voittamattomana linnakkeenaan.
Operatiiviset toimet jatkuvat eri puolilla terrorismin piinaamaa Gazaa.
IDF:n eteläisen komentokeskuksen komentaja, kenraalimajuri Finkelman -
vieraili Gazassa operoivien joukkojen luona.
Hän kertoi sen jälkeen lyhyesti IDF:n operatiivisista toimista alueella.
Joukkomme taistelevat parhaillaan Gazan tärkeimmässä keskuksessa.
Palasin juuri sieltä. Ensimmäistä kertaa vuosikymmeniin -
IDF taistelee Gazan kaupungin sydämessä, terrorismin ytimessä.
Tämä sota on monimutkainen ja vaikea, -
ja valitettavasti sillä on myös hintansa.
Kaksi israelilaissotilasta on kaatunut jälleen Gazassa.
Tähän mennessä yhteensä 350 IDF-sotilasta on kaatunut sen jälkeen,
kun Gazan terrorijärjestöt hyökkäsivät Etelä-Israeliin 7. lokakuuta.
Vihamielisyydet ovat kiihtyneet myös Libanonin suunnalta, Netanjahu sanoi,
sillä Hizbollahin tekemät iskut Israelin sotilas- ja siviilikohteita vastaan -
ovat yltyneet.
Pohjoisessa suoritamme sekä puolustus- että hyökkäystoimia.
Puolustamme rajojamme.
Emme hyväksy tilannetta, jossa Hizbollah tai sen käskyläiset -
tekevät iskuja yhteisöjämme ja kansalaisiamme vastaan.
Vastaamme aina järeästi, jos meitä vastaan hyökätään. Olemme iskeneet-
useisiin Hizbollahin kohteisiin ja eliminoineet monia terroristeja.
Toistan: Jos Hizbollah päättää liittyä sotaan, -
jos hizbollah päättää liittyä sotaan, se tekee elämänsä virheen.
Netanjahu kertoi diplomaattisista ponnisteluista -
kansainvälisen paineen kasvaessa Israelia kohtaan.
Israelin oikeutetuilla sotatavoitteilla Gazan suhteen on silti globaali tuki.
Eri maiden valtionjohtajia vierailee Israelissa tasaisena virtana.
Diplomaattisella rintamalla teemme töitä taukoamatta taataksemme sen, -
että puolustusvoimilla on kansain- välistä liikkumavaraa jatkaa toimiaan.
Tuomme tänne valtionjohtajia eri puolilta maailmaa.
Tapaan heitä ja näytän heille Hamasin hirmutekoja.
Kerron heille kansalaistemme ja sotilaittemme sankarillisuudesta.
Sanon heille: meidän sotamme on myös teidän sotanne, -
sillä jos me emme voita, teidän vuoronne on seuraavaksi.
Ja lisään aina: me voitamme.
Me emme lopeta ennen kuin voitto on saavutettu.
Israelin sotakabinetti on tietoinen yltyvistä kansainvälisistä -
vaatimuksista, että Gazaan on saatava humanitaarinen tauko.
Taukoa ei kuitenkaan tule, ennen kuin kaikki 241 panttivankia -
― joukossa vauvoja, lapsia, naisia ja vanhuksia ― on vapautettu.
Humanitaarista taukoa ei tule, ellei panttivankeja vapauteta.
Paine Israelia kohtaan kasvaa, -
ja joudumme tekemään vaikeita johtotason päätöksiä.
Emme voi keskeyttää taisteluita, -
ennen kuin kaikki tavoitteet on saavutettu.
Tämä sota, johon meidät pakotettiin, ei lopu, -
ennen kuin Hamas on kukistettu ja panttivangit vapautettu.
Israelin puolustusministeri korosti, että IDF tekee kaikkensa, -
jotta loputkin Pohjois-Gazan siviilit pääsisivät siirtymään turvallisesti -
Gazan eteläosassa sijaitsevalle humanitaariselle alueelle.
Sadattuhannet ovat jo lähteneet, mutta eivät vielä kaikki.
Turvallisuutensa ja henkensä vuoksi heidän on parasta evakuoitua etelään.
Mikään ei pysäytä meitä toteuttamasta tehtäväämme eli Hamasin tuhoamista.
Hizbollahin ja IDF:n välillä tapahtui laukaustenvaihtoa -
Israelin Libanonin-vastaisella pohjoisrajalla.
Alueella olevaan Hizbollahin infrastruktuuriin tehtiin vastaiskuja.
Lisäksi Syyriasta laukaistiin Israelia kohti useita ammuksia, -
joista IDF:n ilmapuolustusjärjestelmä torjui valtaosan.
Muutama ammus räjähti asumattomilla alueilla.
Kukaan ei loukkaantunut näissä tapauksissa.
Iranin välikädet ovat ampuneet jälleen raketteja ja nk. itsemurhalennokkeja -
USA:n tukikohtaan Syyriassa.
Iranin kätyreiden USA:n sotilas- kohteisiin tekemien iskujen määrä -
nousi nyt 40:een.
17.10.―7.11. välisenä aikana -
USA:n joukkoja vastaan on isketty vähintään 40 kertaa: -
22 kertaa Irakissa ja 18 kertaa Syyriassa.
Iskut on tehty itsemurhalennokeilla ja raketeilla.
Kuten Pentagonin apulaistiedottaja mainitsi, -
kaikkia USA:n joukkoja vastaan tehtyjä laukaisuja ei kirjata iskuiksi.
Iskun määrittely on enemmänkin taidetta kuin tiedettä.
Arvioimme aina tapauskohtaisesti kaikki lennokki- tai rakettilaukaisut -
sen määrittelemiseksi, mikä voidaan luokitella iskuksi.
Eri virastoilla voi myös olla erilaiset luokittelukäytännöt iskujen suhteen.
Teemme parhaamme, -
jotta saatte käsiinne luotettavimmat tiedot niin nopeasti kuin suinkin.
Iskun määrittelyssä kyse on lähinnä siitä, kuinka lähelle uhka tulee.
Käsitteellinen hämärtäminen ei vakuuta, -
sillä taktisella tasolla ei ole "taidetta". Tiedottaja Singh painotti, -
että Iranin välikäsien kymmeniin iskuihin vastataan epäröimättä.
Hän toisti yhä uudelleen, -
että iskujen uhriluku on ollut suhteellisen pieni.
Tiedämme, että Iran varustaa, tukee ja rahoittaa -
näitä IRGC:n tukemia ryhmiä Irakissa ja Syyriassa.
En nyt viittaa mihinkään tiettyyn tapaukseen, mutta emme epäile, -
että tämä suhde olisi millään muotoa päättynyt.
En puhuisi epäröinnistä. Päätämme itse, milloin ja missä vastaamme.
Aina ei välttämättä tarvitse vastata samalla mitalla.
Päätöksemme kineettisistä toimista ovat erittäin strategisia, -
kuten esimerkiksi 26. lokakuuta, -
jolloin iskimme IRGC:n tukemien ryhmien avainkohteisiin.
Yhdysvaltain kansallisen turvallisuus- neuvoston tiedottaja John Kirby -
vahvisti, että USA tukee Israelia yksiselitteisesti -
― erimielisyyksistä riippumatta.
Olemme ystäviä. Ystävien ei tarvitse olla yhtä mieltä kaikista nyansseista.
Pääministeri puhuu itsenäisen valtion edustajana, -
ja häntä voidaan toki pyytää selittämään lausuntojaan.
Tämä ei silti tarkoita, että perääntyisimme ystävästämme -
ja Lähi-idän vahvimmasta liittolaisestamme Israelista -
tai heille antamastamme tuesta.
Kirby korosti, -
että Yhdysvallat ei usko tulitauon olevan oikea askel tällä hetkellä.
Emme usko, että yleinen tulitauko olisi oikea askel tällä hetkellä.
Tulitauolla tarkoitamme sitä, -
että kaikki laskevat aseensa määrittämättömäksi ajaksi ja jäävät -
odottamaan rauhanneuvotteluja tai jonkinlaista neuvotteluratkaisua.
Sen aika ei ole vielä, -
mutta tilapäisiä taukoja voidaan kyllä edistää tiettyihin tarkoituksiin.
Amiraali Kirby, jota arvostetaan Israelissa, kertoi USA:n ja Israelin -
käyvän jatkuvaa keskustelua "sodan jälkeisestä Gazasta".
Tilanne ei voi palata enää siihen, -
mitä se oli ennen Hamasin ja sen terrorikumppaneiden -
7.10. toteuttamaa joukkomurhaa, Kirby sanoi.
Käymme aktiivista keskustelua Israelin kanssa siitä, -
miltä sodan jälkeisen Gazan tulisi näyttää. Presidentin kanta on yhä, -
että Gazan miehittäminen Israelin joukoilla ei ole oikea askel.
Israel voi selittää suunnitelmiaan itse.
Mutta käymme kyllä keskustelua Gazan tulevaisuuden näkymistä.
Se on aivan selvää, että Hamas ei voi olla osa yhtälöä.
Paluuta lokakuun 6. päivään ei ole.
Kiitos seurasta!
Rukoillaan rauhaa Jerusalemille ja pelastusta Israelille.
Haluan kiittää kaikkia, -
jotka ovat tukeneet TV7 Israelia lahjoituksin ja rukouksin.
TV7 Israel toimii täysin lahjoitusten varassa, -
ja ilman tukeanne emme voi tehdä päivittäisiä ohjelmiamme.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.